Sangen er skrevet av den albanske låtskriveren Eriona Rushiti, og tittelen viser til albanere og andre folkeslag som har utvandret fra hjemlandene sine. Sangen tar særlig for seg albanere som har flyttet fra hjemlandet sitt, blant annet som følge av Kosovokrigen. Sangen blir fremført av sangeren Jonida Maliqi og var en av deltakerne i den tradisjonsrike sangkonkurransen i regi av den albanske kringkasteren RTSH. I finalen 22. desember 2018 vant «Ktheju tokës», og ble dermed Albanias bidrag til Eurovision Song Contest 2019.